**PROJEKTNAPOK**

 **Környezettudatos hulladékgazdálkodás** /3. évfolyam/

**Tevékenységek:**

1. Látogatás Kerepes Ökörtelek-völgy hulladékkezelő központ telephelyén /3 óra/
2. A látottak feldolgozása környezetismeret órán / 1 óra/
3. Hulladékokból virág készítése pályázatra /2 óra/
4. KUKATÜNDÉR társasjáték / szabadidőben/
5. Projektzárás: A gyerekek irodalom (fogalmazás órán) fogalmazást írtak /2 óra/

Előzetes feladatok:

Reklámújságokból különféle termékek képének kinyírása

Virágnak felhasználható hulladékok gyűjtése

1. **Előzetes bejelentkezés után, látogatás a telephelyre**

A központ az alábbi programot biztosította a gyerekeknek:

* videó a telephely működéséről / „a szemét útja”/
* védőruha használattal a telephely megtekintése/ beérkezett hulladék válogatása,

 csoportosítása, zöld hulladék komposztálása

1. **Az iskolában a látottak megbeszélése, feldolgozása környezetismeret foglakozáson**

**a, Keresztrejtvény**

1. vízben élő állat
2. írásra, rajzolásra használjuk
3. minden házon van, ezen keresztül jut be a fény a szobába
4. a levegőben közlekedő jármű
5. költöző állat, a nyár hírnöke
6. fürdésre használjuk
7. ülünk rajta
8. vágásra használt evőeszköz



**b, Szelektív hulladékgyűjtési tabló a mágneses táblán.**

A gyerekek az általuk kivágott termékeket a megfelelő gyűjtőedénybe helyezik indoklással

 műanyag- üveg- papír-fém

**c, Gyűjtsem-, ne gyűjtsem!**

Páros munka: A párok egyik tagja érvel a szelektív gyűjtés mellett, a másik tag ellene gyűjti az érveit. Néhány perc után két csapatban lehet egymást meggyőzni érveikkel.

/ A vita végén kézfelemeléssel jelzik a tanulók, hogy kit, melyik csapat győzte meg./

**d, Kakukktojás:** Feladatlap minden gyerek számára

|  |  |  |  |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |

**e,** **Játék:** Lépj előre egy lépést!

A gyerekek különböző szókártyákat húznak. Ha igaz rájuk az állítás, egyet előre lépnek. Ha nem helyben maradnak.

 Szókártyák: csecsemő- óvodás-iskolás- szülő

Állítások: Hallottál a szelektív hulladékgyűjtésről.

 Szelektíven gyűjtöd a hulladékot

 Másokat is tanítasz erre a fontos dologra.

 Ha figyelsz a környezetedre, neked is hasznoddá válik.

Az állítások után a látottak megbeszélése: Miért jutott éppen olyan távolságra?

**f, Hulladék totó:**

1. Válaszd ki a legjobb megoldást!
2. hulladék-megelőzés tudatos vásárlással
3. szelektív hulladékgyűjtés
4. szupermarketekben nagybevásárlás
5. Hogyan vihetjük haza környezettudatosan a megvásárolt árukat?
6. minden alkalommal egy másik boltban korábban kapott műanyag szatyorban
7. a vásárlás alkalmával kért/ vett műanyag szatyorban
8. a magammal vitt bevásárlószatyorban, kosárban

3. Milyen anyagnak minősül az akkumulátor, az elem és a festék?

1. nehezen feldolgozható természetes anyagnak
2. veszélyes hulladéknak
3. csomagolási hulladéknak

4. Mit értünk szelektív hulladékgyűjtés alatt?

1. a hulladékot anyagfajták szerinti elkülönített gyűjtését, majd az arra kijelölt konténerbe helyezését
2. azt a hulladékot gyűjtöm, amit nem tudok máshová kidobni, eltüntetni
3. hulladékfajták szerint külön gyűjtöm, majd összeöntöm abba a kukába, amit a házunk elől elvisz a kukás autó

5. Az üveg alapú betétdíjas palackot átlagosan hányszor lehet újratölteni?

1. ötször
2. tízszer
3. negyvenszer

6. Mit kell tenni a használt sütőzsiradékkal, olajjal?

1. üvegbe öntve a kukába dobni
2. egy arra alkalmas edénybe gyűjteni, majd a hulladékgyűjtő udvarában leadni
3. a lefolyóba öntöm

7. Hány darab fát „ment meg” 1 tonna újságpapír újrafeldolgozása?

1. 2 fát
2. 17 fát
3. 170 fát

Megoldás: 1, X, 2, 1, X, 2, X

Házi feladat: Képek ragasztása szelektív hulladékgyűjtés alapján

1. **Hulladékból virág készítése** / 60- 70 perc/

Eszközök, hozzávalók előkészítése:

 -olló, ragasztó, tojástartó, szívószál, anyaghulladék, katalógus, festék, konzerves edény

Ötletbörze: gyerekek saját ötletei, világhálón keresett ötletek megtekintése

Csoportalakítás után kreatív munka.

Elkészült alkotások bemutatása. Hova tennéd?

Kiállítás rendezése.

1. **KUKATÜNDÉR** társasjáték szabadidőben